මුදල් හිඟ පාඩුවක් එතරම් නැතත් මුහුදු නොයන කාලයේ කණකර උගසට තබා මුදල් ගෙන දිවි ගෙවන්නට වන හෙයින් කියන්නට තරම් දියුණුවක්ද නැත. දෙදෙනාගේම දූපුතුන් ඉහළට ඉගෙන ගත්තේ නැත. ධන උල්පත් පාදන මාර්ගය හැටියට ඔවුන් දුටුවේ සුපුරුදු මහ සයුරමය. මේ ඔවුන්ගේ ජීවන රටාවයි. තරුණ වියේ සිටි පුතුන් දෙදෙනාද ඉඳහිට මුහුදු ගොස් මුදල් ඉපයූහ. නැවත යන්නේ අතමිට මුදල් හිඟ වන විටය. ස්වාධීන ජීවිතයක සිහින දකිමින්ද නිසරු දේ හොඳ යැයි වැළඳ ගනිමින්ද සිටි ඔවුනට අවවාද අනුශාසනා එතරම් රුස්සන්නේ නැත. අළුත්ම මෝස්තරයට රැවුල් සහ කොණ්ඩා සකස් කරගනිමින්, කනේ කරාබු, ගෙලේ දම්වැල්, අතේ ලෝහ වළලු පැළඳ මෝටර් බයිසිකලයෙන්, ස්කූටියෙන් ඉගිලෙන මේ ධීවර පුතුන් යොවුන් තරුණියන් වටා කැරකුණහ. ඔවුන් වෙතින් දිස්වූයේ තාරුණ්‍යයේ උමතුව සහ රැළි සංස්කෘතියයි. මෙසේ සිටියදී ඔවුන් ගැන නරක ආරංචි මව්පියන්ට ලැබෙන්නට විය. මේ යොවුන් තරුණයෝ ඇතැම් දිනවල නිවසින් පිට මිතුරු නිවෙස්වල ගත කළ හෙයින් මව්පියෝ ඒ ගැන එතරම් සොයා බැලුයේ නැත. ඒ තමන් දන්නා හඳුනන නිවෙස් බැවිනි. මත් වන දෙයට ඔවුන් යොමුවී ඇතැයි දැනගන්නට ලැබුණත් ඒ පවුල්වල වැඩිහිටියෝ ඒ ගැනද එතරම් නොතකා හැරියේ මත්පැන් ටිකක් දුම්වැටියක් තොල නොගෑ තරුණ අයකු මේ කලාපයේ නොමැති බැවිනි.
තරුණ වියේ සිටි පුතුන් දෙදෙනාද ඉඳහිට මුහුදු ගොස් මුදල් උපයා නැවත යන්නෙ කුමන අවස්ථා වලද?
අතමිට මුදල් හිඟ වන විටය